
చండీగఢ్ : ఆమ్ ఆద్మీ పార్టీ చీఫ్ అరవింద్ కేజ్రీవాల్కు వరుసగా ఎదురు దెబ్బలు తగులుతున్నాయి.  ఢిల్లీ మునిసిపల్ కార్పొరేషన్ ఎన్నికల్లో పార్టీ పరాజయం ఓ వైపు బాధిస్తూండగా, ఇప్పటి వరకు అండగా ఉన్న నేతలు రాజీనామాలతో కొత్త తలనొప్పి సృష్టిస్తున్నారు. ఈవీఎంలపై తన వాదనలకు విరుద్ధంగా ఎంపీ భగవంత్మాన్ సింగ్ మాట్లాడుతున్నారు. దీంతో ఆయన ఆప్ నేతలతో అత్యవసర సమావేశం నిర్వహించారు. పంజాబ్లోని సంగ్రూర్ ఎంపీ భగవంత్మాన్ సింగ్ (ఆప్) మాట్లాడుతూ ఈవీఎంలలో తప్పులు వెతకడానికి బదులు, పార్టీలో తప్పులను అన్వేషించడం ప్రారంభించాలని చెప్పారు. తాను 2014 లోక్సభ ఎన్నికల్లో భారీ మెజార్టీతో పంజాబ్లో గెలిచానని, అప్పుడు ఈవీఎంల గురించి ప్రశ్నలేవీ రాలేదని అన్నారు. ఢిల్లీ శాసనసభ ఎన్నికల్లో 67 స్థానాల్లో ఆప్ గెలిచినపుడు కూడా టెక్నాలజీ గురించి సందేహాలేవీ రాలేదన్నారు. పంజాబ్ శాసనసభ ఎన్నికల్లో టిక్కెట్ల పంపిణీలోనూ, కొన్ని నిర్ణయాల్లోనూ సమస్యలు వచ్చాయన్నారు. కొత్తగా రెండు పార్టీలు ఆప్ నుంచి ఏర్పడ్డాయన్నారు. యోగేంద్ర యాదవ్ ‘స్వరాజ్ అభియాన్’ను, సుచా సింగ్ ఛోటేపూర్ ‘అప్నా పంజాబ్ పార్టీని ఏర్పాటు చేశారన్నారు. వీరిద్దరూ ఆప్ మాజీ నేతలేనన్నారు. దీన్నిబట్టి ఏదో తీవ్రమైన తప్పు జరిగినట్లు కనిపిస్తోందని తెలిపారు.  పంజాబ్ ఎన్నికల్లో ఆప్ ముఖ్యమంత్రి అభ్యర్థిని ప్రకటించి ఉంటే బాగుండేదన్నారు. పార్టీ సిటింగ్ ఎమ్మెల్యే జర్నయిల్ సింగ్ను ముఖ్యమంత్రి ప్రకాశ్ సింగ్ బాదల్కు ప్రత్యర్థిగా నిలబెట్టారని, జర్నయిల్ సింగ్ దారుణంగా ఓడిపోయారని చెప్పారు. మరొకరికి అవకాశం ఇవ్వవచ్చుకదా అని కేజ్రీవాల్కు తాను చెప్పానన్నారు. జర్నయిల్ సింగ్ ప్రాతినిథ్యం వహించిన రాజౌరీ గార్డెన్లో కూడా ఆప్ ఓడిపోయిందన్నారు. ఎన్నికల ముందు ఈ విషయాలను తాను లేవనెత్తలేదని, అందుకు కారణం తాను వ్యక్తిగత లక్ష్యాలతో తిరుగుబాటు ధోరణిని ప్రదర్శిస్తున్నట్లు అనుకుంటారని భయపడ్డానన్నారు. ఇప్పుడు ఆత్మావలోకనం అవసరమన్నారు.

chandigad : aam aadmi party cheef aravind kejrivalku varusagaa eduru debbalu tagulutunnaayi.  dhilli munisipal carporation ennikallo party parajayam oo vaipu baadhistuundagaa, ippati varaku andagaa unna nethalu raajiinaamaalatoe kotta talanoppi srushtistunnaaru. eevaemlapai tana vaadanalaku viruddhamgaa empy bhagavantman sing maatlaadutunnaaru. deentho aayana ap nethalatho atyavasara samavesam nirvahinchaaru. panjaabloni sangroor empy bhagavantman sing (ap) maatlaadutuu eevaemlalo tappulu vetakadaaniki badulu, paartiiloo tappulanu anveshinchadam praarambhinchaalani cheppaaru. taanu 2014 loksabha ennikallo bhari mejartitho panjaablo gelichaanani, appudu eevaemla gurinchi prasnalevi raledani annaru. dhilli saasanasabha ennikallo 67 sthaanaallo ap gelichinapudu kuudaa technology gurinchi sandehalevi raaledannaaru. panjab saasanasabha ennikallo tikketla pampineeloonuu, konni nirnayaalloonuu samasyalu vachaayannaaru. kottagaa rendu paarteelu ap nunchi erpaddaayannaaru. yogendra yadav ‘swaraj abhian’nu, sucha sing chotepur ‘apna panjab paartiini erpaatu chesaarannaaru. veeriddaruu ap maji netalenannaru. deennibatti edho teevramaina tappu jariginatlu kanipistondani telipaaru.  panjab ennikallo ap mukhyamantri abhyardhini prakatinchi unte bagundedannaru. party sitting emmelye jarnail singnu mukhyamantri prakash sing baadalku pratyarthigaa nilabettaarani, jarnail sing daarunamgaa odipoyaarani cheppaaru. marokariki avakaasam ivvavachukadaa ani kejrivalku taanu cheppaanannaaru. jarnail sing praatinithyam vahinchina rajouri gardenlo kuudaa ap odipoyindannaaru. ennikala mundu ee vishayaalanu taanu levanettaledani, anduku kaaranam taanu vyaktigata lakshyaalato tirugubaatu dhoranini pradarsistunnatlu anukuntaarani bhayapaddaanannaaru. ippudu aatmaavalokanam avasaramannaru.